钦定古今图书集成/明伦汇编/交谊典/第096卷 > 尔雅 > 《雪轩高士以白纻制服作歌戏赠》周权
## 钦定古今图书集成/明伦汇编/交谊典/第096卷 > 尔雅 > 《雪轩高士以白纻制服作歌戏赠》周权

经冰纬玉纷纵横，三盥寒露方织成。晓机裂下不敢
翫，一道雪瀑来中庭。天然精洁不可涴，犀熏麝染惭
吴绫。制成素服轻于雪，雅称仙官锵珮玦。星斗离离
夜插椽，高兴飘飘白银阙。乘风便鞚紫鸾车，琼箫吹
落蓬莱月。